ગાંધીનગર એનઆઇડી(નેશનલ ઇન્સ્ટિટ્યુટ ઓફ ડિઝાઇન)માં આસિસ્ટન્ટ પ્રોફેસર તરીકે ફરજ બજાવતા નીલમ મણી નામની વ્યક્તિ ભેદી સંજોગોમાં ગોદરેજ ગાર્ડન સીટીમાં આવેલા તેમના ફ્લેટ ખાતેથી ગુમ થઇ જવાની ચોંકાવાનારી ઘટના પ્રકાશમાં આવી છે. આ અંગે ચાંદખેડા પોલીસે જાણવા જોગ નોંધ કરીને તપાસ શરૂ કરી છે. આ બનાવની વિગતો એવી છે કે, 25 વર્ષીય નલિન મણી ગાંધીનગર એનઆઇડીમાં આસિસ્ટન્ટ પ્રોફેસર તરીકે ફરજ બજાવે છે અને ગોદરેજ ગાર્ડન સીટીમાં રહે છે. ગત તારીખ 23મી ઓક્ટોબરના રોજ સવારે સાડા નવ વાગ્યાની આસપાસ તે ઘરેથી એનઆઇડી જવા માટે નીકળ્યા હતા.